Maria Josepha Aostria (1751–1767)
Maria Jozefa Aostria (Maria Josepha von Österreich en alamaneg), bet ganet e 1751 e Vienna ha marvet eno e 1767 da 16 vloaz a oa un arc'hdugez aostrian.

He buhez
Merc'h e oa d'an impalaerez Maria Theresia ha d'an impalaer Franz Iañ Stephan; o daouzekvet bugel e oa.

Klask a rae he zud tostaat Tiegezhioù Aostria ha Bro-C'hall. 

Prometet e oa bet dorn he c'hoar Johanna Gabriele von Österreich da Ferdinando IV, roue Naplez ha Sikilia (1751-1825), met marvet e oa ar briñsez en 1762 gant ar vrec'h, evel he breur Karl er bloaz a-raok.

Evel he breur hag he c'hoar e varvas gant ar vrec'h, e 1767, da 16 vloaz, goude bet, war c'houlenn he mamm, o pediñ war bez he c'hoar-gaer Maria Josepha von Bayern marvet ivez gant ar vrec'h, un nebeud mizioù a-raok (mae 1767).

Goude he marv
Neuze e voe prometet dorn he c'hoar Marie-Caroline da Ferdinando, ha dimeziñ a rejont, bloaz goude. Da fall e troas ar briedelezh-se, ma voe skoet spered ar yaouankañ eus merc'hed an impalaerien, Marie-Antoinette, prometet he dorn da Loeiz, daofin Bro-C'hall.

Tiegezh Habsbourg-Loren
Ganedigezhioù 1751
Marvioù 1767
Arc'hdugezed Aostria